Judgment of the Court (Second Chamber) of 13 June 2019.
IO v Inspecteur van de rijksbelastingdienst.
Request for a preliminary ruling from the Gerechtshof 's-Hertogenbosch.
Request for a preliminary ruling — Value added tax (VAT) — Directive 2006/112/EC — Articles 9 and 10 — Taxable person — Economic activity carried out ‘independently’ — Definition — Activity as a member of the Supervisory Board of a foundation.
Case C-420/18. (2019)
Language: Slovak

IO je členom dozornej rady nadácie, ktorej hlavnou činnosťou je poskytovať trvalo bývanie ľuďom, ktorí sa nachádzajú v núdzi.
Stanovy tejto nadácie uvádzajú, že dozorná rada sa skladá najmenej z piatich členov a najviac z desiatich členov, ktorí sú vymenovaní na funkčné obdobie štyroch rokov. Osoba, ktorá uzavrela s nadáciou pracovnú zmluvu, nemôže byť členom dozornej rady. Členom dozornej rady možno pozastaviť výkon ich funkcie alebo ich možno odvolať len pre nedbanlivosť pri výkone ich funkcií alebo z iných vážnych dôvodov, rozhodnutím tej istej dozornej rady prijatým trojštvrtinovou väčšinou hlasov predstavujúcich aspoň tri štvrtiny jej členov, s výnimkou dotknutého člena alebo členov.
Právomoci dozornej rady uvedenej nadácie zahŕňajú najmä vymenovanie, pozastavenie výkonu funkcie a odvolanie členov riadiaceho orgánu, ako aj stanovenie ich pracovných podmienok, pozastavenie výkonu rozhodnutí tohto orgánu, poskytovanie poradenstva uvedenému orgánu, zostavenie ročnej účtovnej uzávierky, vymenovanie, pozastavenie výkonu funkcie a odvolanie členov dozornej rady, ako aj určenie ich odmeny.
Keďže predmetná nadácia je z právneho a z neformálneho hľadiska zastupovaná svojím riadiacim orgánom, jej zastupovanie je spoločne zabezpečené, v prípade konfliktu záujmov medzi riadiacim orgánom alebo členom tohto orgánu a touto nadáciou, predsedom a jedným alebo viacerými členmi dozornej rady. Okrem toho, ak zanikne výkon funkcie všetkých členov riadiaceho orgánu, riadenie uvedenej nadácie zabezpečuje dozorná rada až do vymenovania nového riadiaceho orgánu.
Pokiaľ ide o úlohy uvedenej dozornej rady, článok 18 stanov dotknutej nadácie stanovuje:
„1.   Dozorná rada má za úlohu vykonávať kontrolu stratégie riadiaceho orgánu a celkového chodu činností v nadácii a podniku s ňou spojenom. Členovia dozornej rady si plnia svoje povinnosti bez pokynov od osoby, ktorá ich navrhla, a nezávisle od osobitných záujmov podniku. Dozorná rada poskytuje poradenstvo riadiacemu orgánu. Pri výkone svojich povinností sa členovia dozornej rady zameriavajú na záujem nadácie a podniku s nadáciou spojeného.
2.   Dozorná rada nemusí odôvodňovať svoje rozhodnutia pred riadiacim orgánom.
3.   Dozorná rada oznamuje svoje rozhodnutia navonok tým, že vypracúva správu o svojich činnostiach vo výročnej správe.
4.   Dozorná rada upravuje podrobnosti svojej činnosti v rokovacom poriadku, ktorý nemôže obsahovať ustanovenia odporujúce zákonu alebo týmto stanovám.“
Za svoju činnosť člena dozornej rady dotknutej nadácie IO dostáva hrubú odmenu 14912 eur ročne, ktorá podlieha dani zo mzdy. Túto odmenu stanovila dozorná rada na základe pravidiel, ktoré stanovil Wet normering bezoldiging topfunctionarissen publieke en semipublieke sector (zákon o úprave príjmov vedúcich pracovníkov vo verejnom a poloverejnom sektore), a nezávisí ani od účasti dotknutej osoby na zasadnutiach, ani od počtu skutočne odpracovaných hodín.

Legal relationship diagram (Graphviz):
digraph {
    rankdir=LR;
    node [shape=box];
    
  "Stanovy tejto nadácie"[shape=trapezium];
  "dozorná rada"[shape=doubleoctagon];
  "IO"[shape=doubleoctagon];
    
  "Stanovy tejto nadácie"->"dozorná rada";
  "dozorná rada"->"dozorná rada sa skladá najmenej z piatich členov a najviac z desiatich členov, ktorí sú vymenovaní na funkčné obdobie štyroch rokov.."[dir=none];
  "dozorná rada"->"IO"[label="hrubú odmenu 14912 eur ročne"];
  "IO"->"členom dozornej rady nadácie."[dir=none];
    
}